หุ้นปิดตลาดพุ่ง 16.28 จุด
หุ้นไทยปรับขึ้นตามทิศทางตลาดหุ้นต่างประเทศ หลังดาวโจนส์ดีดตัวแรงกว่า 200 จุด ขานรับข่าวดีเศรษฐกิจสหรัฐมีสัญญาณฟื้นตัว
3 มิ.ย. 2553

หุ้นไทยปรับขึ้นตามทิศทางตลาดหุ้นต่างประเทศ หลังดาวโจนส์ดีดตัวแรงกว่า 200 จุด ขานรับข่าวดีเศรษฐกิจสหรัฐมีสัญญาณฟื้นตัว
ตลาดหุ้น 3 มิ.ย.ดัชนีปรับตัวปิดที่765.96 จุดเพิ่มขึ้น 16.28จุดหรือเพิ่มขึ้น 2.17%  มูลค่าการซื้อบาท 24,209.82 ล้านบาท โดยปรับตัวเพิ่มสูงสุดในช่วงบ่ายที่766.83 จุด และต่ำสุด 757.08 จุดเมื่อช่วงเช้า
แนวโน้มของดัชนีตลาดนักวิเคราะห์สถาบันวิจัยนครหลวงไทยเชื่อว่า เป็นทิศทางขาขึ้นใหม่หลังจากทะลุกรอบแนวต้าน 755 จุดได้ด้วยมูลค่าการซื้อขายที่หนาแน่น  ดังนั้นหากดัชนี ยืน 755 จุดนับว่าเป็นจุดซื้อเก็งกำไรขาขึ้นรอบใหม่ แนวต้านแรกที่จะทดสอบอยู่ที่ 785 จุด หุ้นที่น่าสนใจได้แก่ ธนาคารกรุงเทพ(BBL)ราคาที่เหมาะสม 117.5-123บาทต่อหุ้น ธนาคารกสิกรไทย( KBANK)ราคาที่เหมาะสม 88-93บาทและธนาคารกรุงไทย( KTB) 12-13บาท